open-index/open-wikipedia-markdown huggingface dataset:
Helge Wasenius

**Helge Wasenius** (alk. **Vasenius**, 23. helmikuuta 1927 Helsinki – 27. tammikuuta 2008 Helsinki) oli suomalainen uimahyppääjä, moninkertainen Suomen-mestari ja olympiakisaedustaja. Hän edusti Suomea Helsingin olympialaisissa 1952 ja Melbournen olympialaisissa 1956. Wasenius edusti Helsingin Työväen Uimareita ja Härveliä.

Wasenius aloitti hyppäämisen Humallahden uimalassa vuonna 1934, seitsenvuotiaana. Hän liittyi urheiluseura Härveliin sen perustamisvuonna 1946. Wasenius voitti 36 Suomen-mestaruutta, 6 Pohjoismaiden-mestaruutta, viimeiset 1974 ja 1980. Vuonna 1955 hän voitti nimellä Joonas Ventti pellehyppyjen Euroopan-mestaruuden. Suomen-mestaruuksia hän voitti lajissa 50 kappaletta.

P.V. Lehtinen ohjasi vuonna 2000 Helge Waseniuksesta lyhytelokuvan Hyppääjä. Dokumentti on voittanut useita kansainvälisiä palkintoja.  

## Lähteet

## Aiheesta muualla
* Helge Waseniuksen muistokirjoitus Helsingin Sanomissa
*
*Youtube Hyppääjä -elokuvan trailer
Jeff McBride

**Jeff McBride** (tunnetaan myös nimellä **Magnus**, s. 11. syyskuuta 1959 Monticello, New York) on yhdysvaltalainen taikuri. Hänet tunnetaan taidokkaista ja nopeista käsistään ja erikoistuneesta korttien, kolikoiden ja muiden pienien esineiden manipulaatiosta. McBride on ottanut esityksiinsä vaikutteita myös kabuki-teatterista.

## Aiheesta muualla
* McBride Magic
Even Thorsen

**Even Thorsen** (26. elokuuta 1778 Austre Moland, Norja – 24. maaliskuuta 1867 Flosta, Norja) oli norjalainen matruusi, talonpoika ja Eidsvollin kansalliskokousedustaja 1814.

## Tausta
Thorsen varttui köyhissä oloissa Bjornesin pientilalla Østre Molandissa, joka on nykyisin osa Arendalin kuntaa Itä-Agderin läänissä. Hän ottikin jo nuorena pestin merille. Vuodet 1807–1810 hän oli sotavankeudessa Britanniassa, koska Tanska-Norja oli Napoleonin sodissa tuolloin Englannin vastustaja. Palattuaan Norjaan Thorsen komennettiin välittömästi laivaston palvelukseen. Hän toimi laivastossa aina tultuaan valituksi sen kansalliskokousedustajaksi 1814.

## Kansalliskokousedustaja 1814
Kansalliskokouksessa Thorsen lukeutui itsenäisyyspuolueen riveihin. Kouluja käymättömänä hän oli ainut kirjoitustaidoton kokousedustaja, minkä vuoksi hän allekirjoitti perustuslain kirjoitustaitoisen henkilön ohjaamana. Itse kokouksessa hän pysytteli enimmäkseen taustalla. Hänen suurin aktiviteettinsa koski yleisen asevelvollisuuden ajamista yhdessä Peder Johnsenin kanssa.

## Loppuelämä
Kansalliskokouksen jälkeen Thorsen oli jonkin aikaa laivaston palveluksessa, kunnes hän asettui aloilleen Flostan kuntaan, joka on nykyisin osa Arendalia Itä-Agderissa. Loppuelämä oli ankaraa ja hänestä tuli ennen pitkää työkyvytön. Vuonna 1857 Storting myösi hänelle 100 speciedalerin vuotuisen eläkkeen. Vuonna 1864 hänet kutsuttiin Norjan perustuslain 50-vuotisjuhliin, mutta hän oli liian huonokuntoinen matkustaakseen. Kolme vuotta myöhemmin hän kuoli 89-vuotiaana.

## Lähteet
MacBook Air

**MacBook Air** on Applen valmistama kannettava tietokone, jota Apple markkinoi maailman ohuimpana kannettavana. Se on osa MacBook-tuoteperhettä. Se esiteltiin vuoden 2008 Macworld-messuilla. Laite on paksuimmiltaan 1,93 senttimetriä ja ohuimmiltaan 4 millimetriä paksu. Vuoden 2010 lokakuussa Apple julkaisi toisen sukupolven MacBook Airin, joka on paksuimmillaan 1,70 senttimetriä ja ohuimmillaan 3 millimetriä paksu. Kolmannen sukupolven MacBook Air julkaistiin vuoden 2011 puolessa välissä.

Ensimmäisen reilun kymmenen vuoden ajan MacBook Air -malleissa oli tyypillisesti kaksiytiminen Intelin suoritin, 4-8 gigatavua keskusmuistia (RAM) ja 128-256 gigatavua SSD-kiintolevytilaa. Tällöin MacBook-kannettavan hankkijan piti pohtia tarkemmin, hankkiiko hän MacBook Air- vai MacBook Pro -laitteen, sillä tehoero Air- ja Pro-mallien välillä oli merkittävä.

Vuodesta 2020 eteenpäin MacBook Air -kannettavissa on ollut Apple Silicon -siru, joka on huomattavasti aikaisemmin Air-malleissa käytettyjä Intelin suorittimia tehokkaampi. MacBook Air -malleja myydään 13- ja 15-tuumaisilla näytöillä. Keskusmuistia on valittavana 8 tai 16 gigatavua. Koska Silicon-siru perustuu arm64-arkkitehtuuriin, nykyisissä MacBook Air -kannettavissa on erinomainen akunkesto mutta myös tehoa löytyy runsaasti. Tämä tekee MacBook Air -kannettavasta erinomaisen vaihtoehdon.

## Lähteet

## Aiheesta muualla

* MacBook Airin verkkosivut
Corporal Cauliflowers Mental Function

**Corporal Cauliflowers Mental Function** on suomalaistuneen brittimuusikon Jim Pembroken kolmas sooloalbumi. Se julkaistiin vuonna 1977. CD-versio levystä ilmestyi vuonna 1997.

## Kappaleet
Kaikki sävellykset ja sanoitukset Jim Pembroke.

### A-puoli
#
#
#
#
#

### B-puoli
#
#
#
#
#

## Kokoonpano
* Jim Pembroke – piano, laulu
* Ronnie Österberg – rummut
* Rekku Rechardt – kitarat
* Coste Apetrea – kitarat
* Paavo Maijanen – bassokitara, harmonit
* Eero Koivistoinen – saksofonien ja torvien sovitukset
* Hessu Hietanen – haitari

### Muut tekijät
* Måns Groundstroem – tuottaja
* Ronnie Österberg – tuottaja
* Christer Berg – äänittäjä (Marcus Music)
* Timo Kelaranta – kannet (SAFTRA)

## Aiheesta muualla
* Corporal Cauliflowers Mental Function discogs.com -sivustolla
Forssan Jalkapalloklubi

**Forssan Jalkapalloklubi** (**FJK**) on forssalainen jalkapalloseura. Se perustettiin vuonna 1997, kun Forssan A-Futis ja Pallotiimi Forssa yhdistyivät. FJK:n miesten edustusjoukkue pelaa Suomen kuudenneksi korkeimmalla sarjatasolla Nelosessa, Tampereen lohkossa. Joukkue pelasi Kakkosessa vuodet 2002–2004 ja 2008. Seuran kotikenttänä toimii Forssan urheilukenttä ja kauden alussa Kuhalan tekonurmi, kun urheilukentän nurmi ei ole vielä pelikunnossa. 

FJK:n edustusjoukkue pelaa kaudella 2026 Tampereen alueen Nelosta. Joukkueen päävalmentajana toimii kaudella 2026 Isaac Olufuwa. 

## Lähteet

## Aiheesta muualla
* Seuran sivusto
Minardi PS02

**Minardi PS02** oli George Rytonin suunnittelema ja Minardin käyttämä Formula 1 -auto kaudella , jossa oli Asiatechin valmistamat moottorit ja Michelinin renkaat. Kuljettajina toimivat edellisellä kaudella kolme kilpailua ajanut malesialainen Alex Yoong ja esikoiskauttaan ajanut australialainen Mark Webber. Jarrut tallille toimittivat Brembo ja Hitco. 

Kauden 2002 alussa talli katkaisi kaksi vuotta kestäneen pisteettömän putkensa heti avauskilpailussa Australian GP:ssä, jossa ensimmäistä ja samalla kotikilpailuaan ajanut tulokaskuljettaja Mark Webber ylsi viidenneksi tallin autolla, joka oli kaukana kärkitaisteluista. Webber onnistui kauden edetessä ajamaan useaan kertaan lähelle kymmenen parhaan joukkoa, joista heti avauskilpailun jälkeen kahdesti.

Kesäkuussa 2002 Minardin kerrottiin saaneen tv-rahat, jotka jäivät maksamatta edellisellä kaudella konkurssiin menneelle Prost-tallille. Summan suuruus oli noin 12 miljoonaa Yhdysvaltain dollaria. Summa toi tallille hieman taloudellista helpotusta. Päätös oli lopulta myös muiden F1-tallien hyväksymä, mutta rahanjakoa vastustivat muun muassa McLarenin tallipäällikkö Ron Dennis ja Arrowsin tallipäällikkö Tom Walkinshaw.

Kenties turhauttavin kilpailu koko kaudella oli Espanjan GP. Tallilla oli koko viikonlopun ongelmia autojen siipien kanssa. Lauantaina Yoongin autosta irtosi etusiipi, kun hän ylitti rataa reunustanutta kanttikivitystä. Sunnuntaiaamun lämmittelyssä puolestaan Webberin autosta irtosi takasiipi, kun hän jarrutti pääsuoran päässä. Kumpikaan kuljettajista ei onneksi loukkaantunut tilanteissa. Talli päätti lopulta vetäytyä itse kilpailusta turvallisuussyihin vedoten. Paul Stoddartin mielestä olisi ollut vastuutonta ajattaa autoja kilpailussa, koska ongelmien vika ei ollut tiedossa.

Alex Yoongin kausi ei mennyt Webberiin verrattuna kovin hyvin. Vaikka hän sijoittui Australiassa hienosti seitsemänneksi, ajoi hän maaliin enää neljässä kilpailussa koko kaudella. Lisäksi hän karsiutui 107&nbsp;%:n säännön takia kolmesta kilpailusta. Paul Stoddart harkitsikin Saksan GP:n aika-ajojen jälkeen siirtävänsä Yoongin testikuljettajaksi, koska hän karsiutui aika-ajoissa, ja jäi Webberin aika-ajokierrosajalle kaksi sekuntia. Talli päätyikin lopulta ratkaisuun, jonka mukaan Anthony Davidson korvaisi hänet. Davidson ajoi kuitenkin vain Unkarin ja Belgian GP:issä, minkä jälkeen Yoong ajoi kauden lopuissa kilpailuissa. Molemmat Davidsonin kilpailut päättyivät keskeytykseen.

Hyvästä avauskilpailusta huolimatta talli ei onnistunut loppukaudella saavuttamaan enää yhtään pistettä. Ainoiksi MM-pisteiksi jäivät Webberin Australiassa saavuttamat kaksi pistettä. Minardi sijoittui valmistajien MM-sarjassa jaetulle viimeiselle sijalle Toyotan ja Arrowsin kanssa. 

## Formula 1 -tulokset
**Lihavointi** tarkoittaa paalupaikkaa, *kursivointi* kilpailun nopeinta kierrosta.

## Lähteet

## Aiheesta muualla

* Minardi PS02 - The Formula One DataBase
* Minardi PS02 - ChicaneF1
* Minardi PS02 - F1Olivier
Julie Warner

**Julie Warner** (s. 9. helmikuuta 1965 New York, Yhdysvallat) on yhdysvaltalainen näyttelijä, joka on esiintynyt muun muassa televisiosarjoissa *[[House (televisiosarja)| House]]* ja *[[Viiden juttu]]*. Parhaiten hän muistetaan kuitenkin sarjasta *[[Star Trek]]*, jossa hän esiintyi 1989–1990. 

Warner on esiintynyt monissa elokuvissa kuten Doc Hollywood (1991), Vitsivieteri  (1992), Uhka tuntemattomasta (1994) ja Forever Strong (2008).

Warner  on valmistunut Brownin yliopistosta teatteritaiteen koulutusohjelmasta vuonna 1987. Hän meni vuonna 1995 naimisiin käsikirjoittaja-ohjaaja Jonathan Princen kanssa, ja heille syntyi 1997 poika nimeltä Jackson.

## Lähteet

## Aiheesta muualla
*
Flat Broke

**Flat Broke** on brittiläisen, Suomessa vaikuttaneen Jim Pembroken neljäs ja samalla hänen Jim Pembroke Band -yhtyeensä ensimmäinen ja ainoaksi jäänyt albumi. Se julkaistiin toukokuussa 1980 Ponsi-levymerkillä, tuottajana Otto Donner. Albumin remasteroitu CD-versio levystä ilmestyi vuonna 2000.

## Kappaleet
Kaikki kappaleet kirjoittanut Jim Pembroke, ellei toisin mainittu.

#
#
#
#
#
#
#
#
#
#

## Kokoonpano
* Jim Pembroke – laulu
* Olli Haavisto – sähkö-, steel- ja slide-kitara, huilu, haitari
* Timo Vakkilainen – kitara, mandoliini
* Petteri Salminen – kitara
* Mats Huldén – bassokitara
* Ronnie Österberg – rummut

### Tuotanto
* Otto Donner – tuottaja
* Paul Jyrälä – äänittäjä
* SAFTRA – kuva
* Mikael Lindgren – takakannen kuva
* Mika Jussila – CD 24-bit remasterointi (Finnvox, 24. maaliskuuta 2000)
* Olli Haavisto – CD:n muistiinpanot

## Aiheesta muualla
* Flat Broke discogs.com -sivustolla
Harmaasaharausku

**Harmaasaharausku** (*Pristis pristis*) on uhanalainen kalalaji. Se voi kasvaa viisi metriä pitkäksi ja painaa tonnin. Kalan iho on karheiden nyppylöiden peitossa ja muistuttaa hiekkapaperia. Nimensä se on saanut muiden saharauskujen tapaan sahamaisesta pitkästä kuonostaan, jonka sivuissa on 12–30 paria hampaita muistuttavia nystermiä.  Harmaasaharauskua uhkaa sukupuutto muun muassa siksi, että se päätyy kalastuksen sivusaaliiksi.

## Levinneisyys
Harmaasaharauskuja elää Atlantin ja Tyynenmeren subtrooppisissa osissa. Se ei ole avomeren laji, vaan viihtyy lähellä rannikkoa ja saaristojen suojissa. Meriveden lisäksi sitä tavataan murtovedessä ja suurten jokien täysin suolattomassa vedessä. Kala oli aikaisemmin yleinen Välimeressä ja Atlantin Euroopan rannikolla, mutta on nyt kadonnut sieltä. Afrikan rannikolla kala on myös vähenemässä huolestuttavasti.  

## Lähteet
Aliana Lohan

**Aliana Taylor ”Ali” Lohan** (s. 22. joulukuuta 1993 New York) on yhdysvaltalainen laulaja, malli, näyttelijä ja televisiopersoona. Hän on näyttelijä-laulaja Lindsay Lohanin pikkusisko.

## Perhe ja lapsuus
Lohan on Michael ja Dina Lohanin nuorin tytär. Hänellä on kaksi vanhempaa sisarusta, Lindsay ja Michael Jr., sekä nuorempi veli Dakota (”Cody”). Hänen vanhempansa ovat eronneet.
Lohanilla on isänsä puolelta kaksi puolisisarusta Ashley Horn Kaufmann sekä Landon Major Lohan.

## Mallin ura
Lohan aloitti uransa Ford Modelin mallina. Hän oli tällöin kolmivuotias. Vuonna 2011 hän kirjoitti sopimuksen mallitoimisto NEXT Model Managementin kanssa. Tämän jälkeen hän kirjoitti sopimuksen Modelin Agency Wilhelminan kanssa, jonka mallina hän toimii vieläkin.

## Musiikki
Ali Lohanin musiikkiura alkoi vuonna 2005, kun hän julkaisi debyyttisinglensä "*Rockin’ Around The Christmas Tree*", joka esiteltiin YMC Records’ Totally Awesome Christmas -tapahtumassa. Hän jatkoi työskentelyä musikaalisten taiteilijoiden kuten ALY & AJ:n, Jesse McCartneyn ja Hilary Duffin kanssa. Vuoden 2006 lopussa Lohan julkaisi albumin *[[Lohan Holiday]]*, jolta ilmestyi kolme singleä "*Rockin’ Around The Christmas Tree*", "*I Like Christmas*" ja "*Lohan Holiday*" (yhdessä Lindsayn kanssa).

Vuonna 2008 Lohan työsti toista studioalbumia Maloof Musicille. 9. heinäkuuta 2008 julkaistiin single "*[[All the Way Around]]*", joka ei kuitenkaan noussut singlelistoille. Albumia ei ole julkaistu.

## Näytteleminen
Vuonna 2008 Lohan esiintyi pääosassa tositelevisiosarjassa *[[Living Lohan]]* äitinsä Dina Lohanin kanssa. Sarja keskittyi enimmäkseen hänen toisen studioalbuminsa nauhoittamiseen Las Vegasissa.

Lohan on mukana R. L. Stinen kauhu/fantasiaromaanin elokuvaversiossa *[[Mostly Ghostly: Who Let the Ghosts Out?]]*, joka julkaistiin suoraan DVD:nä 30. syyskuuta 2008.

## Filmografia
* 1998 Ansa vanhemmille (vuoden 1998 elokuva) - tyttö lentokentällä
* 2000 Mallikelpoista magiaa - tyttö jalkapallokatsomossa
* 2003 Perjantai on pahin - tyttö häissä
* 2005 E! True Hollywood Story: Lindsay Lohan - Aliana Lohan
* 2008 Living Lohan - Aliana Lohan
* 2008 Mostly Ghostly: Who Let the Ghosts Out? - Traci Walker
* 2011 E! Rikkaat Kardashianit - Aliana Lohan

## Musiikki
### Albumit
* 2006: Lohan Holiday

### Singlet
* 2006: "Rockin' Around The Christmas Tree/Christmas Magic"
* 2006: "I Like Christmas"
* 2006: "Lohan Holiday" Feat. Lindsay Lohan
* 2008: "All the Way Around"

## Muuta
Vuonna 2005 Lindsayn lauluun "Confessions of a Broken Heart" tehtiin musiikkivideo, jossa Aliana esiintyy ballerinana.

## Lähteet

## Aiheesta muualla
* Lohanin perheen kotisivut 
* Aliana Lohan Internet Movie Databasessa
Rudolf Nierlich

**Rudolf ”Rudi” Nierlich** (20. helmikuuta 1966 Bad Ischl, Itävalta – 18. toukokuuta 1991 Sankt Wolfgang im Salzkammergut) oli itävaltalainen alppihiihtäjä ja kolminkertainen maailmanmestari.

Nierlich voitti suurpujottelun maailmanmestaruuden kaksi kertaa, vuosina 1989 ja 1991 sekä pujottelun mestaruuden vuonna 1989. Hän osallistui vain kerran urallaan olympialaisiin, 1988 Calgaryn kisojen suurpujotteluun, jossa hän sijoittui viidenneksi. Nierlichin uralta löytyy lisäksi Crans-Montanan maailmanmestaruuskilpailuiden supersuurpujottelun seitsemäs tila.

Nierlich saavutti kahdeksan maailmancupin osakilpailuvoittoa, joista viisi tuli pujottelussa ja kolme suurpujottelussa. Hän sijoittui viimeiseksi jääneellä maailmancup-kaudellaan kokonaiskilpailussa kolmanneksi. Hänet valittiin Itävallassa 1989 vuoden miesurheilijaksi.

Nierlich kuoli auto-onnettomuudessa 18. toukokuuta 1991.

## Maailmancupin osakilpailuvoitot

## Lähteet
*
*Nierlich Ski-databasen sivuilla
Joseph Lister

**Joseph Lister** (5. huhtikuuta 1827 – 10. helmikuuta 1912) oli englantilainen kirurgi ja antiseptiikan uranuurtaja. Hän kehitti ajatuksen steriilistä leikkaustekniikasta työskennellessään Glasgow Royal Infirmary -sairaalassa. Hän otti käyttöön karbolihapon eli fenolin kirurgisten välineiden steriloinnissa ja haavojen puhdistamisessa. Hän työskenteli 1860-luvulla Glasgow’n yliopistossa.

Lister piti tärkeänä puhtautta ja käytti leikkauksissa desinfioivia liuoksia ja desinfiointiaineen sumutusta. Aseptiikan ensiaikoina laskettiin karbolihöyryä leikkaussaliin mahdollisten ilman mukana leviävien tartuntojen ehkäisemiseksi. 1900-luvulle tultaessa ruiskutus korvattiin vedellä pölyn leviämisen ehkäisemiseksi.

Listerin mukaan on nimetty listeriabakteeri.

## Katso myös
*Ignaz Semmelweis

## Lähteet
*Arno Forsius 

### Viitteet

## Aiheesta muualla
Buxhoevden

**Buxhövden** (myös muodoissa *Buxhoeveden, Buxhœwden, Buxhowden, Buxthoeven, Buksgevden, von Buxhoevden*) oli baltiansaksalainen aatelissuku on ritarin, paronin ja kreivin arvossa. Sukunimi Buxhoevden kertoo, että suku oli kotoisin Bexhövedestä Ala-Saksista.

## Suvun jäseniä
* Herman von Buxhövden (1163–1248), Liivinmaan ritarikunnan suurmestari, Tarton ensimmäinen piispa
* Albert von Buxhövden (1165–1229), Riian kolmas piispa, Hermannin veli
* Friedrich Wilhelm von Buxhoevden (1750–1811), venäläinen kenraali
* Natalia Aleksejevna von Buxhoevden (, 1758–1808), Katariina Suuren ja Grigori Grigorjevitš Orlovin tytär, Friedrich Wilhelm von Buxhoevdenin vaimo
* Paronitar Sophie Buxhoeveden (1883–1956), keisarinna Alexandran hovineiti

## Lähteet

## Aiheesta muualla
* Bexhöveden kylän vaakuna
Wigwam (albumi)

**Wigwam** on suomalaisen Wigwam-yhtyeen ensimmäinen kokoelmalevy, joka julkaistiin vuonna 1972. Levyn kappaleet ovat yhtyeen rumpalin Ronnie Österbergin valitsemia. 

## Kappaleet
;A-puoli
# 
# 
# 
# 
# 

**B-puoli**
#
# 
# 
# 
# 

## Kokoonpano
* Ronnie Österberg – rummut
* Jukka Gustavson – laulu, piano, urut
* Jim Pembroke – laulu, huuliharppu, piano
* Pekka Pohjola – basso, viulut
* Mats Huldén – basso (5–7)
* Jukka Tolonen – kitara
* Nikke Nikamo – kitara (5–7)

### Tuotanto
* Ronnie Österberg – kokoelman laatija
* Kim Fowley – tuottaja (kappaleet 1, 2 ja 9)
* Erkki Hyvönen – äänittäjä
* Thomas Larsson – äänittäjä
* Roger Wallis – äänittäjä
* Olli Perttula – kuva

## Lähteet
Kontioniemi

**Kontioniemi** on kylä Kontiolahdella Höytiäisen rannassa.

Kontioniemellä sijaitsee vanha 1920-luvulla rakennettu parantola. Parantola toimi 22. sotasairaalana 1939–1945, ja se kunnostettiin keskussairaalan käyttöön 1990-luvulla juuri ennen kuin sairaanhoidon kuntainliitto päätyi luopumaan siitä. Nykyisin Kontiolinnassa toimii mm. ympärivuorokautinen Hyvinvointi- ja palvelutalo Kontiolinna. Suomen Punaisen Ristin ylläpitämä 120-paikkainen vastaanottokeskus aloitti maaliskuussa 2009 Kontioniemen sairaalassa.

## Elokuvakylä
Kylä tunnetaan elokuvakylänä. Markku Pölösen televisiosarjan Karjalan kunnailla Miikkulan kylä sijaitsee Kontioniemessä. Kontioniemen sairaala, jossa sarjan hotelli toimii, esitti Koirankynnen leikkaaja -elokuvassa sotasairaalaa.

Elokuvakylä purettiin vuonna 2017.

## Kontiorannan varuskunta

Kontioniemeen lasketaan kuuluvaksi myös Kontiorannan varuskunta asuinalueineen. Varuskunnassa toimi Pohjois-Karjalan Prikaati siihen kuuluvine Karjalan Sotilassoittokuntineen. Varuskunta työllisti vuonna 2012 vajaat 300 henkilöä. Varuskunta lakkautettiin 31.12.2013 osana puolustusvoimien helmikuussa 2012 julkistamia säästösuunnitelmia.

## Muuta

Kontioniemessä on täysmittainen golfkenttä, josta on näkymä Höytiäiselle.

## Lähteet

## Aiheesta muualla
*Kyläyhdistyksen kotisivut.
Aarre Asiala

**Aarre Henrik Asiala** (s. 21. tammikuuta 1939 Keuruu) on suomalainen pituushyppääjä ja yleisurheiluvalmentaja.

Asiala voitti pituushypyssä kolme nuorten Suomen mestaruutta vuosina 1957, 1958 ja 1959. Aikuisten sarjassa Asiala teki läpimurtonsa vuonna 1959 hyppäämällä maaottelussa Britanniaa vastaan nuorten Suomen ennätyksen 755 ja jättämällä taakseen sekä olympiamitalisti Jorma Valkaman että molemmat britit. Ainoan Suomen mestaruutensa hän voitti vuonna 1964 Oulussa pidetyissä Kalevan kisoissa, mutta saman vuoden olympialaisiin valittiin SM-hopealle jäänyt Pentti Eskola. Oulussa Asiala saavutti myös SM-hopeaa kolmiloikassa. Pituushypyssä hän sai SM-hopeaa vuosina 1961 ja 1963.

Seuratasolla Asiala edusti Vaasan Vasamaa, Seinäjoen Urheilijoita ja Jurvan Urheilijoita. Kilpauransa jälkeen hän on toiminut muun muassa Suomen Urheiluliiton pituushypyn lajivalmentajana. Hänen veljensä Raimo Asiala voitti 110 metrin aitajuoksussa Suomen mestaruuden vuonna 1962.

## Henkilökohtaiset ennätykset

* 100 metrin juoksu: 10,7
* Pituushyppy: 781
* Kolmiloikka: 15,13

## Saavutukset
* Suomen mestari pituushypyssä: 1964
* SM-hopeaa pituushypyssä 1961 ja 1963 sekä kolmiloikassa 1964

## Lähteet
*
*
Rumours on the Rebound

**Rumours on the Rebound** on suomalaisen Wigwam-yhtyeen toinen kokoelmalevy, joka julkaistiin vuonna 1979. Kokoelma sisältää kuusi raitaa Love Recordsin julkaisemalta *[[Dark Album]]* -levyltä, jonka Virgin Records oli hylännyt.

## Kappaleet
### A-puoli
# 
# 
# 
# 
# 
# 

### B-puoli
# Tramdriver
# 
# 
# 

### C-puoli
# Bertha Come Back
# 
# A Better Hold (And a Little View)
# 
# Goddammaddog (The Horse)
# 

### D-puoli
# 
# All Over Too Soon
# Masquerade at the White Palace
# 
# Daemon Duncetan's Request

## Kokoonpano
* Jim Pembroke – laulu, piano
* Pekka Rechardt – kitarat
* Måns Groundstroem – basso (paitsi 11, 13, 15, 18 ja 19)
* Ronnie Österberg – rummut, marimba

### Vierailevat muusikot
* Hessu Hietanen – koskettimet (kappaleet 2, 4–10, 12, 14, 17 ja 21), haitari (kappaleet 15 ja 21)
* Esa Kotilainen – koskettimet (kappaleet 1 ja 3)
* Paavo Maijanen – basso (kappaleet 11, 13, 15, 18 ja 19), taustalaulut
* Costa Apetrea – kitarat (kappaleet 11, 13, 15, 18 ja 19)
* Eero Koivistoinen – saksofonien ja torvien sovitukset (kappale 19)

### Tuotanto
* Chris Blake – remasterointi & uudelleenleikkaus (The Townhouse ja Utopia Studiot, kesäkuu 1979)
* Mats Huldén – kuvitus
* Angus MacKinnon – kokoelma
* Al Clark – co-ordination & ecstacy

## Lähteet
Kaj Helminen

**Kaj Reino Helminen** (s. 10. lokakuuta 1944 Helsinki) on suomalainen kolmiloikkaaja.

Helminen voitti kolmiloikassa poikien Suomen mestaruuden vuonna 1961. Hän paransi vuonna 1965 ennätystään toista metriä; 29. heinäkuuta Itä-Saksaa vastaan käydyssä maaottelussa hän voitti kolmiloikkakilpailun tuloksella 16,04 ollen Kari Rahkamon jälkeen toinen 16 metriä ylittänyt suomalainen kolmiloikkaaja. Hieman runsasta viikkoa myöhemmin hän voitti Suomen mestaruuden tuloksella 16,12 m. Myöhempinä vuosina hän saavutti yhden SM-hopean (1966) ja kaksi SM-pronssia (1967, 1969) ja oli vielä vuosina 1972–1973 Kalevan kisoissa seitsemäs. Hän edusti Suomea maaotteluissa ja hyppäsi lopullisen ennätyksensä 16,13 m Ruotsi-maaottelussa Tukholmassa vuonna 1967.

Seuratasolla Helminen edusti Toukolan Terästä, Helsingin Kisa-Tovereita ja Esbo IF:ää. Hänen pituushyppyennätyksensä on ulkoradoilla 716 cm ja hallissa 717 cm.

## Saavutukset
* Suomen mestari 1965
* SM-hopeaa 1966
* SM-pronssia 1967 ja 1969

## Lähteet
* 
* 

### Viitteet
Johann Andreas Naumann

**Johann Andreas Naumann** (1744–1826) oli saksalainen lintutieteilijä.

Naumann oli maanviljelijä Köthenissä. Hän kirjoitti teokset *Vogelsteller* (1789) ja 12-osaisen *Naturgeschichte der Vögel Mitteleuropas* (1896–1905). Yhdessä poikansa Johann Friedrich Naumannin (1780–1857) kanssa hän kirjoitti teoksen *Naturgeschichte der Vögel Deutschlands. Nach eigenen Erfahrungen entworfen.* Fleischer, Leipzig 1822–1866, osat 1–13.

Hänen nuorempi poikansa oli Carl Andreas Naumann (1786–1854).

Köthenissä sijaitsee Naumann-Museum.

Johann Andreas Naumann ja Johann Friedrich Naumann nimesivät yhdessä ruokokerttusten suvun *Acrocephalus* vuonna 1811.

## Lähteet

## Aiheesta muualla
Annette Dytrt

**Annette Dytrt** (s. 7. syyskuuta 1983) on saksalainen taitoluistelija. Hän syntyi tšekkiläisille maahanmuuttajavanhemmille Landshutissa ja edustikin kilpauransa alkuvaiheessa Tšekkiä.

Dytrt voitti vuoden 1999 Tšekin-mestaruuden ja oli Saksan-mestarina neljästi peräkkäin vuosina 2003–2006. Pyrkimyksistään huolimatta hän ei ole päässyt mitaleille taitoluistelun arvokilpailuissa.

## Lähteet

## Aiheesta muualla
Aksu Hanttu

**Aki ”Aksu” Hanttu** (s. 19. maaliskuuta 1979 Lahti) on suomalainen muusikko, musiikkituottaja ja televisiojuontaja.

Hanttu tunnetaan Entwinen rumpalina ja perustajajäsenenä. Hän toimii myös Tuonen laulajana. Hän vastaa yhtyeen puhtaasta laulusta toisen laulajan Jaakko Teittisen hoitaessa murinaosuudet. Live-esiintymisissään yhtye käyttää sessiorumpalia.

Hanttu on koulutukseltaan musiikkiteknologi, ja soittamisen ohella hän työskentelee äänittäjänä, miksaajana ja tuottajana lahtelaisessa Grooveland-studiossa. Hän on tuottanut muun muassa Korpiklaanin, Clamourin, Häiriköiden, Misery Inc:n, Reflexionin, Soulrelicin ja Tuonen musiikkia.

Hanttu on juontanut metallimusiikkiin keskittyvää *Rautaryhmä*-keskusteluohjelmaa Subin myöhäisilloissa.

## Lähteet

## Aiheesta muualla
* Entwinen sivusto
* Tuonen sivusto
Maanparannus

**Maanparannus** on kasvintuotantoon ja metsätalouteen liittyvä menetelmä, jolla yritetään parantaa maaperän ominaisuuksia siten, että kasvit kasvaisivat siinä paremmin. Maan viljavuuden päätekijöitä, joihin maanparannuksella yritetään vaikuttaa, ovat muun muassa maan rakenne, vesitalous, happamuus eli pH, maalajikoostumus ja ravinteikkuus. Yleisimmät menetelmät ovat lannoitus ja kalkitus.

Erilaisilla maalajeilla maanparannus tapahtuu erilaisilla apuvälineillä. Esimerkiksi savimaata parannetaan lisäämällä siihen eloperäistä ainesta ja kiviaineksia. Eloperäiset ainekset, kuten lannoitettu ja kalkittu turve, tuovat maahan sitä kuohkeuttavia pieneliöitä. Kivennäisperäiset ainekset, kuten sora ja hiekka, tuovat maahan rakennetta ja estävät saven kovettumista.

On olemassa myös maanparannuskasveja. Esimerkiksi valkoapila siirtää maahan paljon typpeä, joka on yksi kasvien tarvitsemasta perusravinteista.

## Katso myös
* Ojitus
* Kasvualusta
* Maan tiivistyminen

## Lähteet

## Aiheesta muualla
* Marttaliitto
*Metsähallitus kaksinkertaistaa metsien lannoitukset – hiilensidonnan kasvu kattaa jopa 15 000 suomalaisen vuoden hiilidioksidipäästöt Yle, 2021
Tubabao

**Tubabao** on saari Samarin kaakkoiskärjen edustalla. Se on yksi Guiuanin kaupungin saarista Itä-Samarin maakunnassa Filippiinien itäkeskisosassa. Saari sijaitsee lähellä kaupungin keskustaa.

Toisen maailmansodan aikana saari oli osa Leyte-Samarin laivastotukikohtaa, jota Yhdysvaltain laivasto käytti.

Kansainvälinen pakolaisjärjestö  käytti saarta evakuoidessaan noin 6&nbsp;000 venäläisemigranttia, jotka pakenivat Kiinasta kommunistien valtaan nousua vuosina 1949–1951.

Venäläisemigrantit, jotka olivat paenneet Lokakuun vallankumousta vuonna 1917 ja Venäjän sisällissotaa, asettuivat aseumaan lähinnä Harbiniin ja Shanghain. 

Kun Kiinasta tuli kommunistinen valtio, pakolaiset pakenivat joko Hongkongiin tai heidät evakuoitiin muualle. Tubabao oli yksi paikka, jonne pakolaista vietiin. Monet Tubabaon pakolaisista muuttivat  Yhdysvaltoihin, Australiaan, Kanadaan ja Etelä-Amerikkaan. 

## Lähteet
Kyoko Ina

**Kyoko Ina** ( Ina Kyōko, s. 11. lokakuuta 1972) on amerikanjapanilainen taitoluistelija. Hän syntyi Tokiossa ja alkoi harrastaa lajia nelivuotiaana.

Inan ensimmäinen yhdysvaltalainen luistelupari oli Jason Dungjen, jonka kanssa hän työskenteli vuosina 1991–1998. Sen jälkeen hän jatkoi uraansa John Zimmermanin kanssa.

Ina on voittanut Yhdysvaltain-mestaruuden viidesti, ensimmäiset kaksi kertaa Dungjenin parina, loput kolme Zimmermanin parina. Suurimman menestyksensä talviolympialaisissa hän saavutti Dungjenin parina vuonna 1998, jolloin saavutettiin neljäs sija. 

Ina on kilpaillut useina vuosina taitoluistelun maailmanmestaruuskilpailuissa. Parhaimmillaan hän ylsi vuonna 2002 Zimmermanin kanssa pronssisijalle. 

## Lähteet

## Aiheesta muualla
Daft Punk Is Playing at My House

**Daft Punk Is Playing at My House** on LCD Soundsystem-yhtyeen kappale, joka on julkaistu albumilla *LCD Soundsystem*. Kappale voitti vuonna 2005 parhaan tanssikappaleen Grammy-palkinnon. Se on julkaistu myös singlenä.

## Kappaleet
# Daft Punk Is Playing at My House
# Daft Punk Is Playing at My House (Soulwax Shibuya Remix)

## 7-tuumaisen vinyylilevyn kappaleet
# Daft Punk Is Playing at My House
# Jump in to the Fire

## Aiheesta muualla
* Daft Punk Is Playing at My House discogs.com -sivustolla
Kenen joukoissa seisot

**Kenen joukoissa seisot** voi tarkoittaa seuraavia asioita:
*”Kenen joukoissa seisot”, Aulikki Oksasen sanoittama ja Kaj Chydeniuksen säveltämä kappale
**[[Kenen joukoissa seisot (albumi)|Kenen joukoissa seisot]]*, Aulikki Oksasen albumi vuodelta 1970
**[[Kenen joukoissa seisot (lauluvihko)|Kenen joukoissa seisot]]*, Kaj Chydeniuksen lauluvihko vuodelta 1996
**[[Kenen joukoissa seisot (elokuva)|Kenen joukoissa seisot]]*, Jouko Aaltosen dokumenttielokuva vuodelta 2006
**[[Kenen joukoissa seisot? (kirja)|Kenen joukoissa seisot? Suomalainen kommunismi ja sota 1937–1945]]*, Kimmo Rentolan tietokirja
NHL-kausi 1918–1919

**NHL-kausi 1918–1918** oli historian toinen NHL-kausi. Liigassa pelasi tuolloin vain kolme joukkuetta; Ottawa Senators, Toronto Arenas ja Montreal Canadiens, mikä on vähiten NHL:n historiassa. Joukkueet pelasivat runkosarjassa kaikkiaan 18 ottelua kahdessa eri puoliskossa. Ensimmäisen ja toisen puoliskon voittajat kohtasivat loppuottelussa, jonka voittaja saavutti NHL:n voittajalle jaettavan O'Brien Trophyn. NHL:n mestari pääsi pelaamaan Stanley Cup -pokaalista PCHA-liigan mestaria vastaan. Stanley Cup -finaaleja ei pelattu loppuun 1919 maailmanlaajuisen espanjantautipandemian vuoksi.

Kauden pääsääntömuutos koski hyökkäyspään peliä, sillä kauden 1918-1919 NHL-liigassa nähtiin ensimmäisen kerran siniviiva. NHL:n mestaruuden voitti Montreal Canadiens.

## Runkosarja
### Ensimmäinen puoli

### Toinen puoli

### Pelaajatilastot
#### Runkosarjan pistepörssi
*O = Pelatut ottelut, M = Maalit, S = Syötöt, Pts = Pisteet, PIM = Jäähyt minuutteina*

#### Parhaat maalivahdit
*O = Pelatut ottelut, V = Voitot, H = Häviöt, T = Tasapelit, Pmin = Pelatut minuutit, M- = Päästetyt maalit, RL = Rangaistuslaukaukset, MperO = Maalit ottelua kohti*

## NHL:n loppuottelut

Montreal voitti loppuottelusarjan voiton 4-1 ja saavutti NHL:n mestaruuden. Joukkue selviytyi Stanley cupin loppuotteluun PCHA-liigan mestaria vastaan..

### NHL:n pudotuspelien pistepörssi
*O = Pelatut ottelut, M = Maalit, S = Syötöt, P = Pisteet*

## Stanley Cupin loppuottelut

Stanley Cupin loppuottelut pelattiin samaan tyyliin kuin ensimmäiselläkin NHL-kaudella. NHL:n voittaja Montreal Canadiens selviytyi Stanley Cupin finaaleihin PCHA:n mestaria Seattle Metropolitansia vastaan. 
Loppuottelusarja kuitenkin keskeytettiin maailmanlaajuisen espanjantautipandemian vuoksi, koska kummassakin finalistijoukkueessa oli useita tähän tautiin sairastuneita. Epidemiaan menehtyneiden joukossa oli Canadiensin hyökkääjä Joe Hall, joka kuoli tautiin muutaman päivän kuluttua Stanley Cup -finaalien peruuttamisesta.

Sarja päättyi kesken 2–2-tilanteessa ja voittajaa ei ratkaistu epidemian vuoksi.

## Lähteet
Palmulainen

**Palmulainen** (*Dulus dominicus*) on omaan heimoonsa kuuluva varpuslintu. Palmulainen on luokiteltu elinvoimaiseksi, eikä määrän oleteta vähenevän yli 30&nbsp;% seuraavaan 10 vuoteen. Palmulainen luokitellaan toisinaan tilhien heimoon, vaikkakin nykyään yleisempi käsitys on se, että palmulainen kuuluu omaan heimoonsa ja sukuunsa, joiden ainoa laji se on. Palmulainen on Dominikaanisen tasavallan kansallislintu.

## Koko ja ulkonäkö
Palmulaisen pituus on noin 20&nbsp;cm. Palmulainen muistuttaa rakenteeltaan kuhankeittäjiä, mutta sen väritys on ruskehtava, ja sillä on voimakkaita tummanruskeita viiruja. Palmulaisten höyhenpeite ei ole silkkinen, kuten tilhillä. Palmulaiset ovat hyvin sosiaalisia ja liikkuvat hyvin tiiviinä parvina.

## Levinneisyys
Lajia tavataan ainoastaan Hispaniolan saarella Dominikaanisessa tasavallassa ja Haitissa. Palmulaisten elinalueen laajuus on noin 75&nbsp;000&nbsp;km².

## Elinympäristö
Palmulaista tavataan avoimilla alueilla, joissa on vähän puita. Sitä tavataan pääosin alankojen palmusavanneilta, mutta se sopeutuu myös kaupunkien puistoihin ja puutarhoihin.

## Lisääntyminen
Palmulaiset rakentavat lähes kaksi metriä leveän ja yli metrin korkean pesän palmunoksista. Pesää rakentaa yleensä 14 yksilöä, jotka jakavat pesän 7 osaan. Pesiessään samassa pesässä vaaran huomaaminen on helpompaa, kun tarkkailijoita on enemmän. Palmulaiset laajentavat joka vuosi pesäänsä, kunnes se voi lopulta olla jopa kaksinkertainen alkuperäiseen nähden.

Pesintä tapahtuu maalis-kesäkuussa. Pesä on yleensä palmussa, erityisesti *Roystonea*-suvun palmuissa. Jos sopivaa palmua ei ole tarjolla, voi pesä sijaita myös muussa puussa tai vaikkapa puhelinpylväässä. Valmiissa yhteispesässä voi olla jopa 30 erillistä asuntoa, joissa on oma sisäänkäynti. Naaras munii 2–4 munaa.

## Ravinto
Palmulaisten ravinto koostuu kukista, marjoista ja hedelmistä.

## Lähteet

## Aiheesta muualla
* Palmchatpage
Dink Smallwood

**Dink Smallwood** on RTSoftin kehittämä humoristinen tietokoneroolipeli, jossa ohjataan nuorta sikafarmaripoikaa nimeltä Dink Smallwood tämän matkalla sankariksi. Peli julkaistiin 24. huhtikuuta 1998. Sitä ennen pelistä julkaistiin demoversio loppuvuodesta 1997.

Pelin luoneen Seth Robinsonin mukaan sen suunnittelussa merkittävimpiä esikuvia olivat *[[The Legend of Zelda (pelisarja)|The Legend of Zelda]]*- ja *[[Monkey Island]]* -pelisarjat. Robinsonin lisäksi pelin kehittämiseen osallistuivat Justin Martin, Greg Smith ja Shawn Teal.

## Tarina
Dink Smallwood on kaksin äitinsä kanssa pienessä Stonebrookin kylässä asuva nuorukainen, joka on aina unelmoinut urasta kuninkaan urheana ritarina. Arkea sikojen kasvattajana ei helpota tieto siitä, että hänen inhoamansa Milder Flatstomp samasta kylästä on juuri päässyt kuninkaan armeijaan. Eräänä päivänä palatessaan poimimasta pähkinöitä Dink näkee kotitalonsa liekeissä. Äitinsä kuoltua tulipalossa Dink jättää kotikylänsä ja lähtee toiseen kylään tätinsä luokse. Samalla hän kuitenkin alkaa punoutua kiinni kuningaskuntaa uhkaavaan salajuoneen, jonka hän päättää estää. Kohdattuaan muun muassa ankkoja palvovan kylän ja pelastettuaan sen asukkaat nälänhädältä Dink päätyy lopulta taistelemaan pelin loppuvastusta, pahaa Seth-jumalaa, vastaan koettaessaan pelastaa entistä kiusaajaansa, ritariksi kuninkaan palveluksessa kohonnutta Milderiä.

## Lähteet

## Aiheesta muualla
* Dink Smallwood RTsoftin sivuilla
* The Dink Network
Iberiankultarinta

**Iberiankultarinta** (*Iduna opaca*, aikaisemmin *Acrocephalus opacus* ja *Hippolais opaca*) on kerttusten heimoon kuuluva varpuslintu, jota ennen pidettiin vaaleakultarinnan alalajina.

## Koko ja ulkonäkö
Linnun pituus on noin 13,5–14 cm eli se on lehtokertun kokoinen, mutta rakenteeltaan hennompi, sillä se painaa vain noin 11–12 g. Se muistuttaa suuresti vaaleakultarintaa mutta on hieman isompi, sen selkä on ruskehtavan sävyinen ja nokka on leveämpi ja paksumpi. Sukupuolet ovat samanvärisiä. Lajin pesäpoikasilla on kielessä kolme mustaa täplää, kun muilla kultarinnoilla on vain kaksi täplää.

## Esiintyminen
Iberiankultarinta esiintyy Iberian niemimaan eteläosassa ja Luoteis-Afrikassa. Espanjan populaation koko on 5&nbsp;200 paria. Lajin kanta on elinvoimainen. Se on muuttolintu, joka talvehtii Länsi-Afrikassa Senegalista Kameruniin.

## Elinympäristö
Iberiankultarinnan elinympäristöä ovat puutarhat ja metsiköt, joissa on elinvoimainen pensaskerros.

## Lisääntyminen
Kuten vaaleakultarinta.

## Ravinto
Hyönteissyöjä.

## Lähteet
Rytmiradio Lahti

**Rytmiradio Lahti** oli Lahdessa toiminut kaupallinen paikallisradio. Toimiluvanhaltija oli Radioaktiivit Oy. Rytmiradio Lahti aloitti lähetyksensä 7. joulukuuta 1987. Lähetystoiminta päättyi toukokuussa 1999 ja Radioaktiivit ajautui maksukyvyttömänä konkurssiin saman vuoden elokuussa. Rytmiradion entinen johtaja sai vuonna 2004 vuoden ehdollisen vankeustuomion törkeästä velallisen epärehellisyydestä ja kirjanpitorikoksesta.

Lähetystaajuus oli 96,6 MHz, lähetysteho 100 wattia ja lähetysantennin sijaintipaikka oli Lahden suurmäessä. Aseman juontajina toimivat muun muassa Vesa Olkkonen, Antero Mertaranta, Matti Eve, Marcus Ziemann, Samuli Aaltonen ja Tomi Hilvo. Mertaranta toimi myös kanavan jalkapallo- ja jääkiekkoselostajana.

## Ohjelmia

Aamiaispöytä, Pitkä lounas, Yöpöllö, Rokataan taas, Lahti tarjottimella, London calling - BBC:n suomenkieliset uutiset, Lahden lista, Eurochart Top 100, Valomerkki, Gospelpastorit.

## Lähteet

## Aiheesta muualla
*
Beatlehem

**Beatlehem** on suomalainen TV-elokuva. Elokuva perustuu Sirkku Peltolan ja Heikki Salon samannimiseen näytelmään. Elokuvasovituksen Heikki Salo teki Timo Kahilaisen kanssa. Elokuva sai ensi-iltansa Yle TV1:n Kotikatsomossa 22. joulukuuta 2003.

## Synopsis
Menestyvä IT-firma Finnodata on ostanut kaupungilta tontin, jolle se aikoo rakentaa uuden upean toimitalonsa. Kaupan kylkiäisinä Finnodata saa syliinsä tontilla sijaitsevan Beatlehem–nimisen kirpputorin, jossa asuu vuokralaisina varsin erikoista väkeä. Finnodatan toimitusjohtaja päättää mainosmielessä kehittää Beatlehemista nykyaikaisen kierrätyskeskuksen. Rakennus remontoidaan ja asukkaita autetaan. Finnodatasta tehtävään määrätään hiljainen mies, insinööri *Kari Järvinen* (Mikko Nousiainen). Beatlehem saa Järvisen elämän sekaisin, hän rakastuu kirpputorilla asuvaan nuoreen naiseen, *Vilmaan* (Pihla Penttinen). Beatlehemin elämäntyyli alkaa viehättää insinööriä. Kehitysprojekti lopetetaan kuitenkin kesken, Finnodata ostaa Beatlehemin asukkaille uudet vuokra-asunnot kerrostalosta ja vanha rakennus päätetään purkaa lasipalatsin tieltä. Kari Järvinen joutuu hankalaan tilanteeseen ja tekemään valintoja elämässään.

## Rooleissa

## Tiivistetyt tuotantotiedot
Blackmar–Diemer-gambiitti

**Blackmar–Diemer-gambiitti** eli **Blackmarin gambiitti** on shakkiavaus, joka alkaa siirroilla 1.d4 d5 2.e4 dxe4.

Avaus on saanut nimensä Armand Blackmarilta (1826–1888) ja Emil Diemeriltä (1908–1990), joiden analyysien ansiosta se on tullut paremmin tunnetuksi.

Valkea jatkaa normaalisti 3.Rc3, minkä jälkeen musta voi yrittää pitää sotilaastaan kiinni tai jatkaa kehitystään.

## Lähteet

## Aiheesta muualla
* Blackmar–Diemer-gambiitin pelejä 
* Eric le Diemerophile  Entry point to sites / blogs addressing the BDG Web ... and a new book to be published early 2010 in addition to my current BDG
Alvin ja pikkuoravat (elokuva)

**Alvin ja pikkuoravat** () on elokuva vuodelta 2007. Suomen ensi-ilta oli 8. helmikuuta 2008. Päähenkilöinä ovat oravat, jotka olivat myös samannimisessä televisiosarjassa ''Alvin ja pikkuoravat''. Ihmispääosaa esittää Jason Lee, joka esittää lauluntekijä Dave Sevilleä, joka saa oravilta apua. Elokuvan on ohjannut Tim Hill.

*Alvin ja pikkuoravat* on saanut jatkoa elokuvilla ''Alvin ja pikkuoravat 2'', ''Alvin ja pikkuoravat 3'' ja ''Alvin ja pikkuoravat: Reissussa''.

## Juoni

Kaikki alkaa siitä, kun kolmen oravan Alvinin, Simon ja Teron kotikuusi kaadetaan, ja seuratessaan kotiaan, oravat joutuvat kaupunkiin erääseen rakennukseen. Herkkukorin houkuttelevina ne loikkaavat säveltäjä Daven matkaan, ja päätyvät tämän kotiin. Dave ei osaa tehdä musiikkia, ja huomatessaan oravien olevan taitavia laulajia, hän tekee sopimuksen niiden kanssa. Oravat saavat asua hänen luonaan, jos he laulavat hänelle kappaleitaan.

Lopulta pikkuoravien suosio kasvaa, ja heille ehdotetaan levysopimusta. Daven tylyn käytöksen takia oravat muuttavat levyttäjä Ianin luokse, joka palvoo heitä, ja ovelasti saa kaiken suosion itselleen. Hän aikoo lähteä kuuluisuudeta väsyneiden oravien kanssa pitkälle maailmankiertueelle, mikä ei sovi Davelle, joka viime hetkellä lähtee hakemaan oravia kotiin. Hän ei meinaa onnistua, mutta lopulta Alvin, Simo ja Tero pinkovat itse Daven luokse kesken esityksen, ja pääsevät kotiin. Sen jälkeen Ian ei enää häiritse heitä, ja Dave kohtaa elämänsä naisen, jonka suhteiden parannuksessa pikkuoravat yrittävät kaikin puolin auttaa häntä.

## Rooleissa
### Suomenkieliset äänet

### Näyttelijät

## Lähteet

## Aiheesta muualla

* Elokuvan kotisivut  
*
Itävallan Grand Prix 1979

**Itävallan Grand Prix 1979** oli Formula 1 -sarjan osakilpailu, joka ajettiin 12. elokuuta 1979 Österreichringillä Itävallassa. Kilpailun voitti Williamsilla ajanut australialainen Alan Jones.

## Tulokset

## Muuta

*Paalupaikka: René Arnoux – 1.34,07
*Nopein kierros: René Arnoux – 1.35,77 (kierroksella 40)

## Lähteet
Jan Ottosson

**Jan Bo Ottosson** (s. 10. maaliskuuta 1960 Högsäter) on entinen ruotsalainen maastohiihtäjä, joka kilpaili 1980-luvulta 1990-luvun alkuun. Hän voitti kaksi olympiakultaa 4&nbsp;x&nbsp;10 kilometrin viestissä vuosina 1984 ja 1988. Lisäksi hän sijoittui vuoden 1988 talviolympialaisissa 50 kilometrin matkalla kuudenneksi. MM-kilpailuissa hän oli parhaimmillaan niin ikään kuudes  Val di Fiemmen 1991 15 kilometrillä.

Maailmancupissa Ottosson voitti 15 kilometrin kilpailun Reit im Winklissä 14. tammikuuta 1983. Lisäksi hän oli maailmancupin osakilpailuissa kerran toinen ja kolme kertaa kolmas. Ottosson voitti myös Vaasahiihdon vuosina 1989, 1991, 1992 ja 1994.

## Lähteet
*
Kiziljurt

**Kiziljurt** (avaariksi Гъизилюрт, *Gisiljurt*, kumykiksi Къызылъюрт, Qyzyl"jurt, lakiksi, lezgiksi ja tabasaraniksi Къизилюрт, Qiziljurt, ) on kaupunki Dagestanin keskiosassa Venäjällä , 64 kilometriä pääkaupungista Mahatškalasta länteen. Se sijaitsee Sulakjoen varrella ja on Kiziljurtin piirin hallinnollinen keskus. Kaupungissa on muun muassa rakennusaineteollisuutta.

Käsittää vain Kiziljurtin työläisasutuksen, ei vuonna 1963 muodostettua kaupunkia.
 Kaupungin asukkaat, koko Kiziljurtin kaupunkipiiri 43&nbsp;421 henkeä, jossa on mukana Bavtugain (4&nbsp;765 as.)ja Sulakin (3&nbsp;423 as.) kaupunkimaiset taajamat ja 2&nbsp;245 maaseutuasukasta.

## Historia
Kiziljurtin kaupunkipiiri perustettiin vuonna 1963 yhdistämällä Kiziljurtin, Bavtugain ja Sulakin työläisasutukset.

## Lähteet
Vaaleakultarinnat

**Vaaleakultarinnat** (*Iduna*) on kerttusten heimoon kuuluva varpuslintusuku. Aiemmin suku luettiin kerttujen heimoon

Vaaleakultarinnat on erotettu omaksi suvukseen kultarintojen-suvusta (*Hippolais*).  

## Lajit
Luettelo perustuu BirdLife Suomen viralliseen maailman lintujen suomenkieliseen nimistöön.

* Aavikkokultarinta *Iduna rama*
* Iberiankultarinta *Iduna opaca*
* Keltakerttu *Iduna natalensis*
* Pikkukultarinta *Iduna caligata*
* Vaaleakultarinta *Iduna pallida*
* Vuorikeltakerttu *Iduna similis*

## Lähteet
Per-Erik Larsson

**Per-Erik Larsson** (3. toukokuuta 1929 Oxberg – 31. toukokuuta 2008 Mora) oli ruotsalainen maastohiihtäjä. Hän voitti pronssia 4&nbsp;×&nbsp;10 km viestissä vuoden 1956 talviolympialaisissa Cortina d'Ampezzossa. Larsson voitti myös kaksi mitalia hiihdon maailmanmestaruuskilpailuissa. Vuoden 1958 MM-kilpailuissa Lahdessa hän voitti kultaa 4&nbsp;×&nbsp;10&nbsp;km viestissä ja vuonna 1954 Falunissa pronssia.

## Lähteet
Sebastian Haseney

**Sebastian Haseney** (s. 27. elokuuta 1978) on saksalainen uransa lopettanut yhdistetyn hiihtäjä, joka on parempi hiihto- kuin mäkiosuudella. 

Haseney on voittanut kaksi hopeamitalia hiihdon maailmanmestaruuskilpailujen joukkueyhdistetystä: Oberstdorfissa 2005 ja Sapporossa 2007. Ramsaussa 1999 hän sijoittui sprintissä kahdeksanneksi, Sapporossa 2007 normaalikilpailussa yhdeksänneksi. Liberecissä 2009 hän oli normaalimäen Gundersen-kilpailussa seitsemäs. Hänen paras sijoituksensa olympialaisissa on 6. sija 15&nbsp;km kilpailussa vuoden 2002 talviolympialaisissa.

Maailmancupissa Haseney on voittanut kauden 2007–2008 loppuun mennessä kaksi sprinttikilpailua: Steamboat Springsissä kaudella 2000–2001 ja Val di Fiemmessä kaudella 2007–2008. Lisäksi hän on ollut kuusi kertaa toinen ja seitsemän kertaa kolmas. Maailmancupin kokonaiskilpailussa hän oli kaudella 2003–2004 kuudes ja kaudella 2006–2007 kahdeksas.

## Lähteet
*
Patrick Kühl

**Patrick Kühl** (26. maaliskuuta 1968) on entinen saksalainen uimari, joka voitti olympiahopeaa 200 metrin sekauinnista Soulista 1988, Itä-Saksan väreissä. Hän voitti uransa aikana myös kolme EM-mitalia 400 metrin sekauinnista, joista yhden Saksojen yhdistymisen jälkeen.

## Lähteet
Tuu jo tangoon

**Tuu jo tangoon** on Frederikin vuonna 1978 julkaisema albumi. Levyn kappaleita ovat mm. ”Tuu jo tangoon” ja ”Rakkauden aika”, joka on suomennos Israelin Euroviisu-kappaleesta.

Kappale ”Pois luotas kiidän” on suomenkielinen versio Uriah Heepin kappaleesta ”Free Me”.
## Kappaleet
;A-puoli
# 
# 
# 
# 
# 
# 
;B-puoli
# 
# 
# 
# 
# 
# 

## Lähteet

## Aiheesta muualla
* ''Tuu jo tangoon'' discogs.com -sivustolla
Sonja Edström-Ruthström

**Sonja Edström-Ruthström** (o.s. **Edström**) (18. marraskuuta 1930 Luulaja – 15. lokakuuta 2020) oli ruotsalainen maastohiihtäjä, joka kilpaili 1950-luvulla ja 1960-luvun alussa. Hän voitti kolme olympiamitalia: yhden kullan Squaw Valleyssä 1960 ja kaksi pronssia Cortina d’Ampezzossa 1956. Hän saavutti kaksi pronssimitalia MM-kilpailujen viesteissä (1954 ja 1958). Parhaimmillaan hän oli vuonna 1956, jolloin hän saavutti olympialaisissa ainoan henkilökohtaisen arvokisamitalinsa ja nosti viestin nopeimmalla yksityisajalla Ruotsin pronssille sekä voitti olympialaisten jälkeen Falunin, Salpausselän, Holmenkollenin ja Ounasvaaran 10&nbsp;kilometrin kilpailut. Falunin kympin hän voitti kaikkiaan neljänä peräkkäisenä vuonna 1954–1957. Ensimmäisen kerran hän hiihti arvokilpailuissa Oslon talviolympialaisissa 1952 sijoittuen 10 kilometrillä 11:nneksi.

## Lähteet
* 

### Viitteet

## Aiheesta muualla
*
Singapore (albumi)

**Singapore** on Frederikin julkaisema ja hänen perustamansa Reetu Recordsin toinen levy. Levyltä löytyy mm. Reetun Leena Vanamon kanssa laulettu ”Haluan vain sun”. Albumi myi kultaa tuoden Frederikille neljännen kultalevyn.

## Kappaleet
A
# 
# 
# 
# 
# 
# 

B
# 
# 
# 
# 
# 
# 

## Aiheesta muualla
* ''Singapore'' discogs.com -sivustolla
Ole Hegge

**Ole Hegge** (3. syyskuuta 1898 – 2. kesäkuuta 1994) oli norjalainen hiihtäjä, joka kilpaili 1920-luvun lopulla ja 1930-luvun alussa. Hän voitti olympiahopeaa vuoden 1928 talviolympialaisissa St Moritzissa 18 kilometrin kilpailussa. Hän osallistui myös 50 kilometrin matkalle ja sijoittui viidenneksi. Tämän jälkeen hän muutti Yhdysvaltoihin ja edusti Norjaa vielä vuoden 1932 talviolympialaisissa sijoittuen neljänneksi 50 kilometrin kilpailussa. Myös Lahden MM-kilpailuissa 1926 hän oli päätynyt 50 kilometrillä neljänneksi.

Holmenkollenin kisoissa Hegge sijoittui toiseksi 17 kilometrillä vuonna 1925 sekä 50 kilometrillä vuosina 1924, 1926 ja 1927. Vuosina 1926 ja 1928 hän voitti Norjan mestaruuden 30 kilometrin hiihdossa.

## Lähteet
* 
* 

### Viitteet

## Aiheesta muualla
*
Carola Anding

**Carola Anding** (s. 29. joulukuuta 1960 Struth-Helmershof, Thüringen) on entinen itäsaksalainen hiihtäjä, joka kilpaili 1980-luvun alkupuolella. Hän voitti olympiakultaa vuoden 1980 talviolympialaisissa Lake Placidissä 4&nbsp;×&nbsp;5&nbsp;km viestissä ja oli kahdestoista 10 kilometrillä. Hänen puolisonsa on ampumahiihtäjä Matthias Jacob.

Anding voitti myös pronssia vuoden 1982 hiihdon maailmanmestaruuskilpailuissa 4&nbsp;×&nbsp;5&nbsp;km viestissä.

## Lähteet

## Aiheesta muualla
*
Alfred Kälin

**Alfred Kälin** (s. 16. tammikuuta 1949) on sveitsiläinen hiihtäjä, joka kilpaili 1970-luvulla. Hän oli mukana talviolympialaisissa 1972 ja 1976. Hän voitti olympiapronssia Sapporossa 1972 miesten 4×10 kilometrin viestihiihdossa. Kälinin paras henkilökohtainen sijoitus olympialaisissa oli hänen Sapporossa saavuttamansa 17. sija 30 kilometrin hiihdosta.

## Lähteet
Christian Adolph Diriks

**Christian Adolph Diriks** (11. marraskuuta 1775 Kööpenhamina, Tanska – 16. joulukuuta 1837 Kristiania, Norja) oli norjalainen juristi, Eidsvollin kansalliskokousedustaja ja ministeri.

## Tausta
Diriks syntyi saksalaisen laivanvarustaja Boye Diriksin ja Marie Elisabeth Stoppelin perheeseen Kööpenhaminassa. Hän opiskeli erinomaisin arvosanoin ja valmistui oikeustieteen kandidaatiksi 1795. Hän avioitui Maren Cathrine Taxin (k. 1848), joka oli Kongsbergin hopeasulattamon omistajan tytär, kanssa vuonna 1798.

## Ura
Hän työskenteli aluksi Kööpenhaminan hovi- ja kaupunginoikeudessa, kunnes hänet nimitettiin 1806 asessoriksi Kristiansandin lääninylioikeuteen Norjaan. Vuonna 1812 hänet valittiin tuomariksi Larvikiin ja samalla koko silloiseen Larvikin kreivikuntaan.

### Kansalliskokousedustaja 1814
Kansalliskokouksessa hän edusti Larvikia. Hänet valittiin juristina perustuslakikomiteaan ja sen sihteeriksi. Hän profiloitui kokouksessa itsenäisyyspuolueen kannattajana, joka toivoi Norjan ajan myötä yhdistyvän uudelleen Tanskaan.

### Professori ja ministeri
3. kesäkuuta 1814 Diriks nimitettiin oikeustieteen professoriksi vastaperustettuun Kristianian yliopistoon. Hänen valtiolliset velvollisuutensa kuitenkin estivät häntä keskittymästä akateemiseen uraan.

Diriks valittiin Stortingiin Kristianiasta ja sen lakikomiteaan syksyllä 1814. Tämän jälkeen hän toimi useissa ministeritehtävissä moneen otteeseen vuosina 1814 – 1836, poliisi-, oikeus-, sekä kirkko- ja opetusministeriöissä.

Tanskalaismielisenä hänellä oli myös vastustajia ja hän vältti täpärästi syytteen valtakunnanoikeuteen vuonna 1818. Yleisesti hänet kuitenkin mainittiin suosituksi hahmoksi aikansa politiikassa. Hän kuoli Kristianiassa 1837, vuosi politiikasta eläköitymisensä jälkeen ja hänet on haudattu Oslon *Vår Frelsers*-hautausmaalle. Hänen pojanpoikansa oli taidemaalari Karl Edvard Diriks (1855–1930).

## Lähteet